

**ข่าวประชาสัมพันธ์**

**กรุงไทยเปิดตัว “WealthFolio” ฟีเจอร์ที่รวมข้อมูลสินทรัพย์การลงทุนในที่เดียวบนแอปฯ Krungthai NEXT และ เป๋าตัง** **ยกระดับประสบการณ์บริหารความมั่งคั่งยุคดิจิทัล**

ธนาคารกรุงไทย เดินหน้ายกระดับประสบการณ์ด้านการลงทุนให้กับผู้ใช้งานยุคใหม่ เปิดตัว **“WealthFolio”** ฟีเจอร์ใหม่บนแอปพลิเคชัน **Krungthai NEXT** และ **เป๋าตัง** ภายใต้บริการ NEXT Invest ชูจุดแข็งแสดงผลตอบแทนจริงช่วยให้ผู้ใช้งานบริหารจัดการสินทรัพย์และวางแผนทางการเงินได้อย่างรอบด้าน สามารถดูข้อมูลรวมทุกสินทรัพย์การลงทุน พร้อมเปิดมิติใหม่ของการใช้งาน Consolidated Investment Statement ที่แสดงผลตอบแทนที่ได้รับจริง (Realized Return) ได้อย่างครบถ้วนในที่เดียว

**“WealthFolio”** เปรียบเสมือนเครื่องมือตรวจสุขภาพการเงินของผู้ใช้งาน ช่วยให้มองเห็นภาพรวมทุกมูลค่าสินทรัพย์การออมและการลงทุนที่มีกับธนาคารกรุงไทย และบริษัทในเครือได้อย่างชัดเจน จึงสามารถวางแผน เพื่อเพิ่มโอกาสในการสร้างผลตอบแทน และประเมินสถานะทางการเงินของตนเองได้อย่างแม่นยำ สอดคล้องกับเป้าหมายของธนาคารในการเป็นผู้นำด้านแพลตฟอร์มการลงทุนครบวงจรในยุคดิจิทัล เหมาะกับทั้งนักออมเงินและนักลงทุน

**จุดเด่นของ “WealthFolio”**

• **รวมข้อมูลสินทรัพย์ทุกประเภทไว้ในที่เดียว**ครอบคลุม 8 ประเภทหลัก ได้แก่ เงินฝาก,   
กองทุนรวม, หุ้นและอนุพันธ์, พันธบัตร, หุ้นกู้เอกชน, ทองคำ, ประกันชีวิต และหุ้นกู้อนุพันธ์แฝง (Structured Notes)

• **แสดงผลตอบแทนที่ได้รับจริงย้อนหลังได้ถึง 2 ปี** รวมถึงดอกเบี้ย เงินปันผล และกำไร/ขาดทุนจากการขายสินทรัพย์

• **แสดงวันครบกำหนดของเงินต้น** ได้แก่ วันครบกำหนดของ เงินฝากประจำ พันธบัตร หุ้นกู้ และ Term Fund เพื่อวางแผนกระแสเงินสดล่วงหน้าได้แม่นยำ

• **เข้าถึงข้อมูลประกันชีวิตแบบครบถ้วน** ดูมูลค่าเบี้ยสะสม และวันครบกำหนดชำระเบี้ยประกัน เพื่อไม่พลาดความคุ้มครอง

• **ขอรายงานทางการเงินเพื่อยื่นขอวีซ่าได้ทันที** รับ “รายงานสรุปข้อมูลทางการเงิน” และ “เอกสารประกอบการยื่นขอวีซ่า” ในรูปแบบ PDF ผ่านอีเมล โดยไม่ต้องติดต่อสาขา

ผู้สนใจสามารถใช้งานฟีเจอร์ **“WealthFolio”** ได้แล้ววันนี้ผ่านแอปฯ **Krungthai NEXT** ที่เมนูบริการ **WealthFolio** และแอปฯ **เป๋าตัง** ที่เมนู  **เป๋าลงทุน** โดยไม่มีค่าใช้จ่ายใด ๆ อ่านรายละเอียดเพิ่มเติมได้ที่ <https://krungthai.com/th/personal/detail/659>

**ทีม Marketing Strategy**

**16 มิถุนายน 2568**